আওয়ামী লীগের সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের বলেছেন, কক্সবাজারের রামু, ব্রাক্ষ্মনবাড়িয়ার নাসির নগর এবং রংপুরের ঠাকুরপাড়ার হিন্দু পল্লীতে হামলা একই সূত্রে গাঁথা। এ জঘন্য পাশবিক হামলা একই সাম্প্রদায়িক গোষ্ঠীর কাজ। আগামী নির্বাচনকে সামনে রেখে স্বাধীনতা বিরোধী সাম্প্রদায়িক শক্তি রাজনৈতিক ফায়দা হাসিলের জন্য এ ধরণের জঘন্য কর্মকান্ড চালিয়ে যাচ্ছে। রংপুরের ঠাকুরপাড়ায় হিন্দু পরিবারের উপর হামলাকারী, ইন্ধন দাতা, এবং পরিকল্পনাকারী সব অপরাধী ধরা পড়েনি। এদের ধরতেই হবে। ঘটনার পর ৯ দিন চলে গেছে। যতদ্রুত সম্ভব এদের প্রত্যেককে গ্রেফতার করে বিচারের কাঠ গড়ায় দাঁড় করানো হবে।